Legal Document

Category: 331

Text:
76β. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.7 οικ.909 της 3/14 Ιουλ. 1981 (ΦΕΚ Β΄ 414) Περί καθορισμού Ειδικής Επιτροπής κρίσεως των πασχόντων εκ τετραπληγίας και παραπληγίας ησφαλισμένων των φορέων Κοινωνικής Ασφαλίσεως. Σελ. 18,0060(γ) Τεύχος 1298-Σελ. 22 Έχοντες υπ’ όψει: α)Τας διατάξεις της παρ. 1 του άρθρ. 42 του Νόμ. 1140/81 «περί τροποποιήσεως και συμπληρώσεως του Νόμ. 4169/61 «περί Γεωργικών Ασφαλίσεων» και άλλων τινών διατάξεων. β)Την υπ’ αριθ. 1029/16.5.80 κοινή απόφαση Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών», αποφασίζομεν: 1.«Ότι, ως Ειδική Επιτροπή που προβλέπεται εκ της ανωτέρω διατάξεως της παρ. 1 του άρθρ. 42 του Νόμ. 1140/1981, δια την εξέτασιν των πασχόντων εκ τετραπληγίας ως και παραπληγίας, είναι, αι Πρωτοβάθμιοι Υγιεονομικαί Επιτροπαί του Ι.Κ.Α. εφ’ όσον εις αυτάς μετέχει ιατρός του Ιδρύματος με την ειδικότητα του ορθοπεδικού ή νευρολόγου. Κατά των αποφάσεων των ως άνω Ειδικών Υγειονομικών Επιτροπών επιτρέπεται προσφυγή, κατά τας διατάξεις του άρθρ. 35 του Κανονισμού του Ι.Κ.Α. υπό του ησφαλισμένου και παντός αρμοδίου ασφαλιστικού οργάνου. 2.Έργον των επιτροπών, υπό την ανωτέρω σύνθεσιν, είναι η εξέτασις των πασχόντων εκ της τετραπληγίας ή παραπληγίας ησφαλισμένων Φορέων Κοινωνικής Ασφαλίσεως προς διαπίστωσιν, ότι οι εν λόγω ησφαλισμένοι είναι ανίκανοι ή μη προς πάσαν βιοποριστικήν εργασίαν, προκειμένου να τύχουν του υπό των ανωτέρω διατάξεων προβλεπομένου εξωϊδρυματικού επιδόματος. 3.Αι αιτήσεις των ενδιαφερομένων ησφαλισμένων θα υποβάλλωνται εις τα κατά τόπους αρμόδια Υποκαταστήματα του Ι.Κ.Α. μετά την 16.7.1981. 15Β.ΑΑ.α.76β Οργανισμοί Κοινωνικής ασφαλίσεως 98